ગુજરાતી સમાજમાં વેવાઈ કંકોતરીનો કૉન્સેપ્ટ હમણાં-હમણાં ઇન્ટ્રોડ્યુસ થયો છે, પણ ઉચ્ચ વર્ગીય રાજસ્થાની અને પંજાબી અને ઉત્તર ભારતીય પરિવારોમાં બે કે ત્રણ પ્રકારની કંકોતરીઓ છપાવવાનો રિવાજ છે. વીવીઆઇપી ગેસ્ટ, અંગત અને નજીકનાં સગાં-સંબંધીઓ, મિત્રો અને બાકીના રિશ્તેદારો માટે અલગ-અલગ કૅટેગરીનાં નિમંત્રણકાર્ડ હોય છે, એ સાથે જ દરેક સંબંધની મહત્તા અનુસાર ઇન્વિટેશન સાથે મીઠાઈ, ચૉકલેટ્સ, ડ્રાયફ્રૂટસ, વાઇન જેવી વસ્તુઓ પણ અપાય છે. કંકોતરી સાથે મોઢું મીઠું કરવા મીઠાઈ વગેરે મોકલવાનો રિવાજ આપણે ત્યાં પણ છે, પણ ખાસ સંબંધીઓ માટેની ખાસ કંકોતરી નવો ટ્રેન્ડ છે.